stanford-oval/wikipedia huggingface dataset:
Hugo Rodallega

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Hugo Rodallega Martínez
Syntymäaika: 25. heinäkuuta 1985 (ikä 39)
Syntymäpaikka: El Carmelo, Kolumbia
Pelipaikka: hyökkääjä
Pituus: 180 senttimetriä
Seura
Seura: Trabzonspor
Seurat
| Vuodet | Seura | O | (M) |
| 2004–2005 | Deportes Quindío | 43 | (20) |
| 2005 | Deportivo Cali | 26 | (12) |
| 2006–2007 | Monterrey | 29 | (4) |
| 2006 | → Atlas (laina) | 17 | (5) |
| 2007–2009 | Necaxa | 53 | (25) |
| 2009–2012 | Wigan Athletic | 112 | (24) |
| 2012– | Fulham | 66 | (15) |
Maajoukkue
| 2005–2011 | Kolumbia | 43 | (8) |
 Seurajoukkueuran tilastot kattavat vain kansalliset sarjat, päivitetty 9. helmikuuta 2015.  Maajoukkueuran tilastot päivitetty 12. heinäkuuta 2012.
Hugo Rodallega (s. 25. heinäkuuta 1985 El Carmelo, Valle del Cauca, Kolumbia) on kolumbialainen jalkapalloilija. Hän edustaa turkkilaisseura Trabzonsporia. Hän on pelipaikaltaan hyökkääjä.
Seurajoukkueura

Rodallega edusti ammattilaisuransa alkuvaiheilla kotimaansa Deportes Quindíota ja Deportivo Calia. Vuonna 2006 hän siirtyi meksikolaiseen Monterreyhin, jota hän edusti vuoteen 2007 asti. Pelattuaan vuodet 2007–2009 Necaxassa, hän siirtyi tammikuussa 2009 englantilaiseen Wigan Athleticiin. Joukkueet olivat käynneet keskenäisiä neuvotteluja pelaajan siirrosta ja lopulliseksi siirtosummaksi muodostui lopulta 4,8 miljoonaa euroa.
Rodallega teki ensiesiintymisensä uudessa seurassaan 28. tammikuuta 2009 ottelussa Liverpoolia vastaan DW Stadiumilla. Hän oli lähellä maalintekoa samaisessa ottelussa lauottuaan pallon vapaapotkusta maalin ylärimaan. Ensimmäisen maalinsa hän teki 9. toukokuuta 2009 ottelussa West Bromwichia vastaan. Samalla viikolla hän teki myös toisen maalinsa Manchester Unitedia vastaan. Kauden viimeisessä ottelussa Portsmouthia vastaan hän teki kolmannen maalinsa, jolla Wigan voitti ottelun 1–0 ja sijoittui sarjassa lopulta sijalle 11.
Kauden 2009–2010 ensimmäisessä ottelussa Aston Villaa vastaan Rodallega teki joukkueensa kauden avausmaalin. 12. syyskuuta 2009 hän teki tärkeän osuman West Hamin verkkoon, joka toi Wiganille ottelusta täyden pistepotin. Kauden suurimman voittonsa joukkue otti 26. syyskuuta 2010 kotikentällä Chelseasta, joka kaatui numeroin 3–1. Rodallega onnistui myös ottelussa maalinteossa. Seuraavassa kuussa 24. lokakuuta 2009 hän teki kaksi maalia vierasottelussa Burnleytä vastaan, joka samalla katkaisi kotijoukkueen 10 ottelun tappiottoman putken kotikentällä. Kauden toisessa kohtaamisessa Burnleytä vastaan 23. maaliskuuta 2010 hän teki ottelun voittomaalin lisäajalla, ja toi näin tärkeät pisteet Wiganille sarjassa säilymisen kannalta. Hänen kauden maalisaldokseen pelaamassaan 38 pelissä muodostui lopulta 10.
Kaudella 2010–2011 hän teki ensimmäisen maalinsa 28. elokuuta 2010 vierasottelussa Tottenhamia vastaan.
Wiganista Rodallega siirtyi Fulhamiin ja myöhemmin hän on pelannut Turkissa.
Maajoukkueura

Rodallega teki ensiesiintymisensä Kolumbian maajoukkueessa ystävyysottelussa Venezuelaa vastaan. Vuoden 2007 Copa Américassa joukkueen viimeisessä ottelussa hän joutui toimimaan loppuminuutit maalivahtina ykkösvahti Róbinson Zapatan saatua punaisen kortin, eikä joukkueella ollut enää vaihtoja käytettävissään. Kolumbia onnistui voittamaan ottelun kuitenkin 1–0.
30. huhtikuuta 2008 pelatussa ystävyysottelussa Venezuelaa vastaan Rodallega teki kaksi maalia ja antoi yhden syötön.
Aiheesta muualla

Kuvia tai muita tiedostoja aiheesta Hugo Rodallega Wikimedia Commonsissa
Rodallegan esittely Wiganin Athleticin kotisivustolla (englanniksi)
Rodallegan tilastot Natiolanl Football Teams -sivustolla (englanniksi)
Kolumbian joukkue – Copa América 2011
1 N. Ramos |
2 Zapata |
3 Yepes |
4 Bolívar |
5 Anchico |
6 Sánchez |
7 Armero |
8 Aguilar |
9 Falcao |
10 Cuadrado |
11 Rodallega |
12 N. Martínez |
13 Guarín |
14 Perea |
15 Valencia |
16 Soto |
17 Moreno |
18 Zúñiga |
19 Gutiérrez |
20 A. Ramos |
21 J. Martínez |
22 Mosquera |
23 Castillo |
Valmentaja Gómez
Iholdy

Iholdyn kylää
Iholdy on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 412 asukasta vuoden 1999 väestönlaskennassa. Iholdyn pinta-ala on 22 neliökilometriä.
Israel Finkelstein

Finkelstein
Israel Finkelstein (s. 29. maaliskuuta 1949) on israelilainen arkeologi. Hänen tutkimuksena keskittyy Levantin alueen arkeologiaan, ja hänet tunnetaan työstään etenkin raamatullisen arkeologian parissa. Finkelstein on kirjoittanut myös useita kirjoja.
Finkelstein on poikennut monista perinteisistä raamatullisen arkeologian näkemyksistä tuoden uusia tulkintoja. Hänen on kuvattu olevan "literalistin ja minimalistin välimaastossa" ja toisaalta joidenkin mielestä edustavan minimalismiakin suhtautumisessaan raamatulliseen arkeologiaan.
Finkelstein syntyi Israelissa Itä-Euroopasta saapuneeseen aškenasijuutalaiseen sukuun. Hän valmistui filosofian tohtoriksi 1983.
Ilja Rabinovitš

Ilja Rabinovitš
Ilja Leontjevitš Rabinovitš (ven. Илья Леонтьевич Рабинович; 1891 Pietari – 1942 Perm) oli venäläinen shakkimestari.
Rabinovitš pelasi lähinnä kotimaisissa turnauksissa. Hän oli myös juutalainen.
Ihon aika

| Ihon aika |
| --- | --- |

Kirjailija:  Anja Kauranen
Kieli:  suomi
Genre:  romaani
Kustantaja:  WSOY
Julkaistu:  1993
Sivumäärä:  152

Löydä lisää kirjojaKirjallisuuden teemasivulta
Ihon aika on Anja Kaurasen (nyk. Snellman) romaani vuodelta 1993. Sen kustansi WSOY.
Romaanissa Ihon aika Snellman kertoo naisesta, joka hoitaa äitiään viimeisien kuukausien aikana. Äidin kuoleman jälkeen hän havaitsee, että äidillä oli kolmas lapsi, joka on ollut hänelle tuntematon siihen asti. Nainen lähtee hakemaan tietoa isosiskostaan. Nainen yrittää kuvitella, minkälaista hänen äitinsä elämä oli ennen ensimmäisen lapsen syntymää ja ajattelee paljon lapsuuttaan.
Ilja Teppo

Ilja Teppo (s. 1981 Joensuu) on suomalainen muusikko. Teppo on toiminut muun muassa yhtyeissä Kaukolasipartio ja Dusha Pitera. Tepon isä oli kuplettilaulaja ja kansantaiteilija Jaakko Teppo.
ITIN

| ITIN> IT Institute |
| --- | --- |

Perustettu:  1988
Tyyppi:  Julkinen
Rehtori:  Alain Gourdin
Opiskelijoita:  700
Sijainti:  Cergy-Pontoise, Val-d'Oise  Ranska
Sivusto:  http://www.itin.fr/
ITIN eli IT-instituutti on teknillinen korkeakoulu, joka sijaitsee Cergyssä lähellä Pariisia. Koulu on perustettu vuonna 1988 ja siellä on noin 700 opiskelijaa, joista osa on vaihto-oppilaita.
ITIN on yhteistyössä eurooppalaisten ja muiden maiden yliopistojen sekä korkeakoulujen kanssa, Suomessa esimerkiksi Jyväskylän yliopiston ja Seinäjoen sekä Kemi-Tornion ammattikorkeakoulujen kanssa. ITIN toimii myös yhteistyössä turkulaisten korkeakoulujen tieto- ja viestintätekniikan opetus- ja tutkimuskäytön verkoston (eRappu) kanssa.
Kampus

ITIN:in kampus sijaitsee Cergy Saint Christophen Technoparcissa noin 25 kilometriä Pariisista.
Pariisista pääsee kampukselle noin 40 minnuutissa RER -paikallisjunan A-linjalla läheiselle Cergy-Saint Christophen asemalle ja Charles de Gaullen kansainväliseltä lentoasemalta sinne pääsee bussilla noin tunnissa.
Koulutusohjelma > Master

Master M2IRT, IT Management and Engineering, (ITIN).
Master MTIC, Management of information and communication technologies, (ITIN, Cergy-Pontoisen yliopisto)
Master Computer networks, (ITIN, Pierre ja Marie Curien yliopisto)
Master Networks and systems engineering, (ITIN, Versailles-Saint-Quentin-en-Yvelinesin yliopisto
Master Security of Contents, Networks, Telcos and Systems, (ITIN, Versailles-Saint-Quentin-en-Yvelinesin yliopisto)
Master SIIC (Intelligents and communicant Systems, (ITIN, Cergy-Pontoisen yliopisto)
European Master in Interactive Multimedia EMIM, (kuuden eurooppalaisen yliopiston master)
Master TIM (Mobile Telecommunication and IT), (ITIN, ENSEA)
Parc Saint Christophen kampus
Galillée-rakennus
Aiheesta muualla

ITIN:in verkkosivut (Arkistoitu – Internet Archive) (ranskaksi)
ITIN:in verkkosivut (Arkistoitu – Internet Archive) (englanniksi)
ITIN alumnien sivut (Arkistoitu – Internet Archive) (ranskaksi)
Wiki[vanhentunut linkki] (englanniksi)(ranskaksi)
Oppilaskunnan (BDE) sivut (Arkistoitu – Internet Archive) (ranskaksi)
Kansainvälisen oppilaskunnan sivut (Arkistoitu – Internet Archive) (ranskaksi)
I Want You Back! Unreleased Masters

| I Want You Back! Unreleased Masters The Jackson 5 |
| --- | --- | --- |

Kokoelmalevyn tiedot
 Äänitetty : 1969-1974
 Julkaistu: 10. marraskuuta 2009
 Tuottaja(t): The Corporation
 Tyylilaji: soul
 Kesto: 42.28
 Levy-yhtiö: Motown Records
I Want You Back! Unreleased Masters on The Jackson 5 -yhtyeen kokoelma-albumi, joka julkaistiin vuonna 2009 juhlistaakseen heidän 40-vuotisjuhlaa heidän debyytistään Motown Recordsilla; yhtyeen debyyttisingle "I Want You Back" julkaistiin vuonna 1969. Albumi sisältää ennen julkaisemattomia kappaleita sekä vaihtoehtoisia versioita yhtyeen tunnetuimmista kappaleista.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Medley: I Want You Back/ABC/The Love You Save | The Corporation | The Corporation | 3.07 |  |  |  |  |  |
| 2. | That's How Love Is | Deke Richards/Freddie Perren/Alphonso Mizell | The Corporation | 2.36 |  |  |  |  |  |
| 3. | Listen I'll Tell You How | Bobby Taylor/N. Moloci | Bobby Taylor (Arranged by Gene Page) | 3.00 |  |  |  |  |  |
| 4. | Man's Temptation | Curtis Mayfield | Bobby Taylor | 5.40 |  |  |  |  |  |
| 5. | Never Can Say Goodbye (alternate version)  | Clifton Davis |  | 2.58 |  |  |  |  |  |
| 6. | Love Comes in Different Flavors | Deke Richards/Jerry Marcellino/Mel Larsen | The Corporation | 3.16 |  |  |  |  |  |
| 7. | ABC (alternate version)  | The Corporation | The Corporation | 3.28 |  |  |  |  |  |
| 8. | Love Call | Willie Hutch/Richard Hutch/Graves Kennedy | Willie Hutch | 2.26 |  |  |  |  |  |
| 9. | Buttercup | Stevie Wonder | Stevie Wonder | 3.54 |  |  |  |  |  |
| 10. | Lucky Day | Don Daniels/Theresa McFaddin | Hal Davis (Arranged by Sam Brown) | 2.43 |  |  |  |  |  |
| 11. | I'll Try You'll Try (Maybe We'll All Get By) | David Jones Jr./Wade Brown Jr./Johnny Bristol | Johnny Bristol | 4.58 |  |  |  |  |  |
| 12. | Dancing Machine (alternate version)  | Hal Davis/Don Fletcher/Weldon Dean Parks | Hal Davis | 4.26 |  |  |  |  |  |
Arvostelut

Allmusic
The Jackson 5
| --- | --- |
Studioalbumit (The Jackson 5):   Diana Ross Presents The Jackson 5  ABC  Third Album  The Jackson 5 Christmas Album  Maybe Tomorrow  Goin' Back to Indiana  Lookin' Through the Windows  Skywriter  G.I.T.: Get It Together  Dancing Machine  Moving Violation  Joyful Jukebox Music 
Studioalbumit (The Jackson):   The Jacksons  Goin' Places  Destiny  Triumph  Victory  2300 Jackson Street 
Muut albumit:   Goin' Back to Indiana  Joyful Jukebox Music  Boogie  The Jacksons: An American Dream Soundtrack 
Livealbumit:   The Jackson 5 in Japan  The Jacksons Live! 
Kokoelmat:   Greatest Hits  Portrait of the Jackson 5  Jackson Five Super Deluxe  Jackson 5 Both Sides  Excellent 20  Twin Deluxe  The Best Of  Jackson 5  Anthology  New Soul Greatest Hits 14  Motown Special  Zip A Dee Doo Dah  20 Golden Greats  Os Grandes Sucessos de Michael Jackson Vol.2  Superstar Series Vol. 12 : Jackson 5  The Jackson Five feat. Michael Jackson  Great songs and performances that inspired the Motown 25th Anniversary TV Special  14 Original Greatest Hits  The Very Best Of The Jackson 5  The Great Love Songs of Jackson 5  Motown Legends Jackson 5  Anthology Jackson 5  Motown Legends Jackson 5  Jackson 5 - Children Of The Light  Jackson 5 - Lucky Sounds  Historic Early Recordings  Soulsation !  The Ultimate Collection  The Ultimate Collection  We Are The Jackson Five  The Best Of Jackson 5 (Millenium)  Free Soul  Anthology Jackson 5  Jackson 5 - Children Of The Light  Jackson 5 - Children Of The Light  Soul Source vol. 1  Soul Source vol. 2  Les Talents du Siècle Jackson Five  Classic Jackson 5  The Jacksons Story  The Very Best Of The Jackson 5 and the Jacksons  The Essential Jacksons  The Very Best of The Jacksons  Jackson 5 Gold  The Jackson 5 - Break Out Years 1970  The Jackson 5 Story  Jackson Five - Soul Legends  Number Ones, The Jacksons Story  Les 50 plus belles chansons  Classic Jackson 5  Jackson 5 Love Songs  The Jackson Five Icons  Soul Source : The Best Of Jackson 5 Remixes  I Want You Back! Unreleased Masters  Can You Feel It: The Jacksons Collection  The Jackson 5 with Michael Jackson: The First Recordings
Ise

Ise voi tarkoittaa seuraavia:
Ise, kaupunki Japanissa
Isen provinssi, Japanin entinen provinssi
Ise (1916), keisarillisen Japanin laivaston taistelulaiva
JS Ise, Japanin meri-itsepuolustusvoimien Hyūga-luokan helikopterihävittäjä
Ise-luokka, Japanin laivaston taistelulaivaluokka
Ise, taajama Sarpsborgin kunnassa Norjassa
Ise-nimisiä henkilöitä:
Ise Nagauji, Hōjō Sōun (1432–1519), japanilainen daimio, myöhemmän Hojo-klaanin perustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ise”, voi hakea sivunnimihaulla, laajalla sivunnimihaulla tai tekstihaulla.
Ian Stannard

| Ian Stannard |
| --- | --- |
 Ian Stannard
Henkilötiedot
Syntynyt: 25. toukokuuta 1987
Kansalaisuus:   Yhdistynyt kuningaskunta
Pyöräilijä
Pituus:  189 cm
Joukkue:  lopettanut
Laji:  Ratapyöräily, maantiepyöräily
Rooli:  Ajaja
Ura
Amatöörijoukkue(et)
2007:  T-Mobile (harjoittelijana)
Ammattilaisjoukkue(et)
2008 2009 2010–2020:  Landbouwkrediet-Tönissteiner ISD Team Sky / Team Ineos
Suurimmat voitot
 Omloop Het Nieuwsblad 2014, 2015   Maantieajon Britannian-mestaruus 2012   3. sija Britannian ympäriajossa 2008   1. ratapyöräilyn alle 23-vuotiaiden EM-kilpailujen   joukkuetakaa-ajossa 2006 
 Tiedot päivitetty: 5. helmikuuta 2021 
Aiheesta muualla
www.ianstannard.com
Ian Stannard (s. 25. toukokuuta 1987 Milton Keynes) on brittiläinen rata- ja maantiepyöräilijä, joka kilpaili maantiepyöräilyssä ammattilaisena 2008–2020.
Maantiepyöräily

Stannard aloitti vuonna 2007 T-Mobile-joukkueessa harjoittelijana. Jo vuotta myöhemmin hän oli ammattilaisjoukkue Landbouwkrediet-Tönissteinerin ajajana sijoittuen muun muassa kolmanneksi Britannian ympäriajon kokonaiskilpailussa. Tämäkin pesti kesti vain yhden kauden verran, sillä vuodeksi 2009 hän liittyi uuteen ISD-joukkueeseen, jossa hän oli mukana muun muassa Italian ympäriajossa 2009. Kaudeksi 2010 hän siirtyi uuteen Team Sky -joukkueeseen (sittemmin Ineos), jota edusti uransa loppuun saakka. Hän voitti Itävallan ympäriajon viidennen etapin 2011 ja maantieajon Britannian-mestaruuden 2012. Milano – San Remo -klassikossa 2013 hän oli kuudes. Hän voitti Omloop Het Nieuwsblad -kilpailun 2014 ja 2015. Hän sijoittui 2016 kolmanneksi sekä E3 Harelbeke -kilpailussa että Pariisi–Roubaix-klassikossa ja voitti Britannian ympäriajon kolmannen etapin. Vuonna 2017 hän voitti Herald Sun Tourin neljännen osuuden ja 2018 Britannian ympäriajon seitsemännen etapin.
Ratapyöräily

Stannard on menestynyt myös ratapyöräilyssä. Hän on voittanut Euroopan-mestaruuden joukkuetakaa-ajossa sekä junioreiden sarjassa 2005 että alle 23-vuotiaiden sarjassa 2006. Junioreiden MM-kilpailussa hän sai joukkuetakaa-ajossa hopeaa 2005. Lisäksi hän on voittanut Britannian-mestaruuskilpailuissa 2006 hopeaa joukkuetakaa-ajosta sekä pronssia 20 kilometrin kilpailusta. Kansainyhteisön nuorten mestaruuskilpailuissa 2004 hän sai kultaa maantiepyöräilyn aika-ajossa sekä pronssia ratapyöräilyn takaa-ajossa ja linja-ajossa 2004.
Iso Sailampi

| Iso Sailampi Iso Saelampi |
| --- | --- |
 Rutalahden kylän lähellä sijaitseva Iso Sailampi.
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  62°00′48″N, 25°58′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Hiilenpuroon 
Järvinumero:  14.236.1.005
Mittaustietoja
Pinnankorkeus:  132,4 m  
Pituus:  350 m  
Leveys:  150 m  
Rantaviiva:  0,772 km  
Pinta-ala:  1,925 ha  
Saaria:  ei saaria 
 fiIso Sailampi 
Iso Sailampi tai myös Iso Saelampi on Keski-Suomessa Joutsassa Rutalahden kylän lähellä sijaitseva lampi.
Maantietoa

Lammen pinta-ala on 1,9 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lammen vedenpinnan korkeus on 132,4 metriä mpy.
Iptables

| iptables |
| --- | --- |

Luoja:  Rusty Russell
Kehittäjä:  Netfilter Core Team
Kehityshistoria
Ensijulkaisu:  1998
Vakaa versio:  1.8.10 (10. lokakuuta 2023)
Tiedot
Ohjelmistotyyppi:  pakettisuodatin, verkkoyhteyksien hallinta
Alusta:  Linux
Ohjelmointikielet:  C
Lisenssi:  GPL
Aiheesta muualla
Verkkosivusto
Versiohallinta
Flow of network packets through Netfilter
Iptables on Linux-kernelin sisäänrakennetun palomuurin, netfilterin käyttöliittymä. Iptables on standardinomaisesti mukana kaikissa moderneissa Linux-jakeluissa. Netfilter/iptables-projektin aloitti Rusty Russell vuonna 1998. Projekti valmistui marraskuussa 2000, jolloin netfilter liitettiin kernelin versioon 2.3.
Iptablesia käytetään komentoriviltä, mutta siihen on erikseen saatavissa myös graafisia käyttöliittymiä. Iptables luo netfilterille sääntöjä (engl. rules), jotka kootaan ketjuiksi (chain). Ketjut muodostavat taulukoita (tables). Iptablesin käyttämiseen vaaditaan pääkäyttäjän (rootin) oikeudet.
Iptables on korvannut ipchainsin.
nftables on iptablesin seuraaja.
Peruskäsitteitä

Pakettien käsittely perustuu sääntöihin (rule), joita voidaan muokata iptables-komennolla. Kussakin säännössä on tietyt ehdot, jotka määrittävät mihin paketteihin kyseistä sääntöä sovelletaan. Ehdot voivat määrittää esimerkiksi, että sääntöä sovelletaan paketteihin, jotka saapuvat tietystä IP-osoitteesta, tai jotka ovat matkalla tiettyyn porttiin. Lisäksi kussakin säännössä määritellään mikä toiminto suoritetaan kun paketti täsmää säännön ehtoihin. Yleensä toiminto on joko hylkääminen (DROP) tai hyväksyminen (ACCEPT).
Säännöt tallennetaan ketjuihin (chain). Kun paketti tulee käsiteltäväksi tiettyyn ketjuun, käydään ketjun sääntöjä järjestyksessä lävitse yksi kerrallaan, kunnes löytyy sääntö joka täsmää pakettiin.
Ketjut tallennetaan tauluihin (table). Oletuksena iptables käsittelee filter-taulua, jolla voidaan toteuttaa tavanomainen palomuuritoiminnallisuus. Muitakin tauluja on olemassa, mutta niiden käsittelyä voidaan pitää edistyneempänä käyttönä.
Säännöillä voidaan esimerkiksi määrittää, että tietystä IP-osoitteesta tai tiettyyn porttiin saapuvat paketit joko estetään tai päästetään läpi. Säännöillä voidaan myös määritellä edistyneempiä toimintoja, esimerkiksi voidaan estää uudet yhteydet tietystä IP-osoitteesta, jos yhteyksiä on jo samasta IP-osoitteesta auki liian monta.
Yksinkertainen palomuuri

Iptablesin oletuksena käsittelemässä filter-taulussa on kolme sisäänrakennettua ketjua, INPUT, FORWARD ja OUTPUT. Kun ulkomaailmasta saapuu palvelimelle paketti, siihen sovelletaan INPUT-ketjussa olevia sääntöjä. Vastaavasti jos palvelimelta lähtee ulospäin paketti, siihen sovelletaan OUTPUT-ketjussa olevia sääntöjä. FORWARD-ketjun sääntöjä sovelletaan siinä tapauksessa, että paketti saapuu palvelimelle ulkoa päin, mutta sen lopullinen kohde on jokin toinen palvelin, eli paketti on vain kauttakulkumatkalla.
Ongelmatilanteita

Joissakin jakeluissa käytössä olevat verkkoyhteyden hallintatyökalut saattavat aiheuttaa ongelmia, jos iptablesia käytetään käsin. Esimerkiksi Ubuntun käyttämä NetworkManager on tällainen.
Jakelun oma palomuuriasetusohjelma (esimerkiksi YaST openSUSEssa tai system-config-firewall Fedorassa) voi olla ristiriidassa käyttäjän oman iptables-skriptin kanssa. Käytännössä kannattaa joko poistaa palomuuriasetusohjelma kokonaan käytöstä tai ainakin huolehtia siitä, että sen tuottama iptables-skripti ajetaan käynnistyksen yhteydessä (init) ennen omaa skriptiä. Sama pätee luonnollisesti myös Firestarterin ja Shorewallin kaltaisiin ulkoisiin palomuuriasetustyökaluihin.
Aiheesta muualla

Iptables-opas Gentoo-wikissä (Arkistoitu – Internet Archive) (englanniksi)
Ubuntun iptables-opas (englanniksi)
Artikkelin lähdeaineisto
Ohjeita iptablesin muokkaamiseen
Jalkapalloakatemia

Manchesterin jalkapalloakatemia.
Eteläafrikkalaisen Bafokengin jalkapalloakatemian alle 11-vuotiaita oppilaita ennen ottelua.
Jalkapalloakatemia on instituutio, jossa nuoret pelaajat saavat koulutusta jalkapallon pelaamisessa. Akatemiat ovat jalkapalloseurojen tukemia. Niiden nuorimmat oppilaat saattavat olla 9-vuotiaita ja vanhimmat teini-ikäisiä: 16–19-ikävuoden aikaan akatemian valmentajat saattavat käydä nuoren kanssa keskustelun liittyen siihen, onko hänellä tulevaisuutta ammattilaisurheilijana. Tarpeeksi hyvien pelaajien kanssa tehdään pelaajasopimus.
ECA käsitteli vuonna 2012 julkaistussa raportissaan 96 jalkapalloakatemiaa, jotka sijaitsivat 41 eri maassa. Tutkimukseen osallistuneista seuroista suurin osa kertoi, että heidän akatemiansa tavoite on kehittää oppilaistaan ammattilaisurheilijoita. Suurimassa osassa tutkimukseen osallistuneista jalkapalloakatemioissa oli noin 220 pelaajaa, ja ne tarjosivat koulutusta 3–4 ikäluokalle. Osa akatemioista otti vastaan oppilaita myös ulkomailta. Joillain akatemioilla oli yhteyksiä kouluihin ja yliopistoihin, ja noin puolet seuroista tarjosi opiskelumahdollisuuksia seuran tiloissa.
Jalkapalloakatemioita on arvosteltu siitä, että ne ovat haitaksi oppilaidensa henkiselle hyvinvoinnille. Oppilaat saattavat opinnot aloittaessaan muuttaa pois lapsuudenkodistaan ja laiminlyödä opintojaan ja ystävyyssuhteitaan. Akatemiassa opiskelu asettaa oppilaalle paineita, sillä kaikki oppilaat eivät saa pelaajasopimusta seuran kanssa. Edellä mainitut seikat saattavat yhdessä aiheuttaa nuorille vakaviakin mielenterveysongelmia. ECA:n vuoden 2012 tutkimukseen osallistuneista akatemioista yli puolet teki yhteistyötä psykologien kanssa.
Vuonna 2019 Suomessa käynnistyi Euroopan jalkapalloliiton tukema UEFA Elite Youth Academy -ohjelma, joka tukee jalkapallon ja opiskelun yhdistäviä urheiluakatemioita. Suomen Palloliitto valitsi yhteistyössä Käpylän Pallon ja Rovaniemen Palloseuran kanssa ohjelmaan mukaan kaksi akatemiaa. Suomessa ohjelman tuki kohdennetaan 16- ja 17-vuotiaiden ikäluokkiin. Muut ohjelmaan valitut maat olivat Israel ja Pohjois-Irlanti.
Ilmapumpun galaksijoukko

Ilmapumpun galaksijoukko
Ilmapumpun galaksijoukko (tunnetaan myös nimellä Abell S0636) on Ilmapumpun tähdistössä sijaitseva galaksijoukko. Se kuuluu Vesikäärmeen-Kentaurin superjoukkoon, ja sen etäisyys Maasta on noin 130 miljoonaa valovuotta. Se onkin yksi lähimmistä galaksijoukoista. Kohdetta ei pidä sekoittaa Ilmapumpun kääpiögalaksiin.
Galaksijoukolla on se harvinainen piirre, ettei sillä ole yhtä selkeää kirkkainta galaksia. Joukko on myös hyvin tiheä. Kaikkiaan siinä on galakseja noin 230, ja se jakautuu eteläiseen ja pohjoiseen alaryhmään, jotka ovat keskittyneet kahden suuren elliptisen galaksin ympärille.
IBook

| iBook |
| --- | --- |

Valmistaja:  Apple
Tuoteperhe:  Macintosh
Suoritin:  PowerPC
iBook oli Applen valmistama mallisto kannettavia PowerPC-suorittimin varustettuja Macintosh-tietokoneita. iBook G4 -mallin valmistaminen ja myyminen lopetettiin 16. toukokuuta 2006, koska silloin Apple julkaisi korvaavan, Intel Core Duo -suorittimella varustetun MacBook-malliston.
iBook "Clamshell"

Ensimmäinen iBook "Clamshell" julkaistiin 21. heinäkuuta 1999 New Yorkin MacWorld-tapahtumassa.
iBook "Clamshell" > Tekniset tiedot

300 MHz PowerPC 750 -suoritin
32 tai 64 Mt RAM-muistia (enimmillään 288 tai 320 Mt)
3,2 tai 6 Gt kiintolevy
ATI Rage Mobility (2x AGP) -näytönohjain
12,1 tuuman näyttö, jonka tarkkuus 800 x 600 kuvapistettä
iBook (14.1") & (Dual-USB)

iBook (14.1") ja (Dual-USB) olivat muuten identtiset paitsi että 14,1 tuuman iBook-mallissa oli 14,1 tuuman näyttö, tehokkaampi suoritin ja suurempi kiintolevy. iBook (dual-USB) julkaistiin 1. toukokuuta 2001 ja iBook (14.1") 7. tammikuuta 2002. Kummatkin ovat kutakuinkin iBook G4 -mallin näköisiä.